CELEX: 62019CN0703
Language: mt
Date: 2019-09-24 00:00:00
Title: Kawża C-703/19: Talba għal deċiżjoni preliminari mressqa min-Naczelny Sąd Administracyjny (il-Polonja) fl-24 ta’ Settembru 2019 – J.K. v Dyrektor Izby Administracji Skarbowej w Katowicach

27.1.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 27/14
            
         
      Talba għal deċiżjoni preliminari mressqa min-Naczelny Sąd Administracyjny (il-Polonja) fl-24 ta’ Settembru 2019 – J.K. v Dyrektor Izby Administracji Skarbowej w Katowicach
      (Kawża C-703/19)
      (2020/C 27/18)
      Lingwa tal-kawża: il-Pollakk
      
         Qorti tar-rinviju
      
      Naczelny Sąd Administracyjny
      
         Partijiet fil-kawża prinċipali
      
      
         Rikorrent: J.K.
      
         Konvenut: Dyrektor Izby Administracji Skarbowej w Katowicach
      
         Domandi preliminari
      
      
                  1)
               
               
                  Il-kunċett ta’ “servizzi ta’ ristoranti” li għalihom tapplika rata mnaqqsa ta’ VAT (Artikolu 98(2) tad-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud (1), moqri flimkien mal-punt (12a) tal-Anness III tagħha u mal-Artikolu 6 tar-Regolament ta’ Implimentazzjoni tal-Kunsill (UE) Nru 282/2011 tal-15 ta’ Marzu 2011 li jistabbilixxi miżuri ta’ implimentazzjoni fir-rigward tad-Direttiva 2006/112/KE dwar is-sistema komuni ta’ taxxa fuq il-valur miżjud (2)), ikopri l-bejgħ ta’ ikliet ippreparati minn qabel taħt il-kundizzjonijiet bħal dawk fil-kawża prinċipali, jiġifieri f’sitwazzjoni fejn:
                  
                              —
                           
                           
                              il-bejjiegħ jipprovdi lix-xerrejja infrastruttura li tippermettilhom jikkonsumaw l-ikla tagħhom fuq il-post (spazju separat intiż għall-konsum tal-ikel, aċċess għat-tojlits);
                           
                        
                              —
                           
                           
                              ma hemm ebda servizz speċjali pprovdut minn wejters;
                           
                        
                              —
                           
                           
                              ma hemm ebda servizz fil-veru sens tal-kelma;
                           
                        
                              —
                           
                           
                              il-proċess biex issir l-ordni huwa ssemplifikat u parzjalment awtomatizzat;
                           
                        
                              —
                           
                           
                              il-possibbiltà li l-klijent jippersonalizza l-ordni tiegħu hija limitata?
                           
                        
            
                  2)
               
               
                  Il-mod kif jiġu ppreparati l-ikliet huwa rilevanti għar-risposta tal-ewwel domanda, b’mod partikolari l-fatt li ċerti prodotti nofshom lesti jiġu msaħħna u li l-ikliet ippreparati minn qabel jiġu komposti minn prodotti nofshom lesti?
               
            
                  3)
               
               
                  Il-fatt li l-klijent għandu l-possibbiltà juża l-infrastruttura proposta huwa suffiċjenti għar-risposta tal-ewwel domanda, jew għandu jiġi stabbilit li, mill-perspettiva tal-klijent medju, dan l-element jikkostitwixxi element essenzjali tas-servizz ipprovdut?
               
            
         (1)  ĠU 2006, L 347, p. 1, rettifika fil-ĠU 2007, L 335, p. 60, kif emendata.
      
         (2)  ĠU 2011, L 77, p. 1.